agnáye gr̥hápataye puroḍā́śam aṣṭā́kapālaṃ nír vapati kr̥ṣṇā́nāṃ vrīhīṇā́ṁ sómāya vánaspátaye śyāmākáṃ carúṁ savitré satyáprasavāya puroḍā́śaṃ dvā́daśakapālam āśūnā́ṃ vrīhīṇā́ṁ rudrā́ya paśupátaye gāvīdhukáṃ carúm bŕ̥haspátaye vācáspátaye naivāráṃ carúm índrāya jyeṣṭā́ya puroḍā́śam ékādaśakapālam mahā́vrīhīṇām mitrā́ya satyā́yāmbā́nāṃ carúṃ váruṇāya dhármapataye yavamáyaṃ carúm